GAME OF THRONES : Jenny of Oldstones από τους Florence + The Machine, η ιστορία πίσω από το τραγούδι — Will o'Wisps
GAME OF THRONES : Jenny of Oldstones από τους Florence + The Machine, η ιστορία πίσω από το τραγούδι
Όσοι παρακολουθήσατε το δεύτερο επεισόδιο του 8ου κύκλου της σειράς Game of Thrones, αναγνωρίσατε την χαρακτηριστική απόκοσμη φωνή της Florence Welch να τραγούδα το “Jenny of Oldstones”. H μοναδική ερμηνεία της Florence Welch πλαισίωσε και τους τίτλους τέλους του επεισοδίου, ενώ όπως υποστηρίζει η ίδια, της θυμίζει κέλτικο νανούρισμα.
Το τραγούδι “Jenny of Oldstones”, που υπάρχει και στα βιβλία της σειράς του George R.R. Martin, αναφέρεται και ως “Jenny’s Song”. Την μουσική έγραψε ο συνθέτης της σειράς, Ramin Djawadi. Είναι ένα λυπητερό τραγούδι αφιερωμένο στην σύζυγο του Duncan Targaryen. Στην τηλεοπτική εκδοχή του Game of Thrones, o Duncan είναι ο θειος της Daenerys Targaryen και αδελφός του Τρελού Βασιλιά Aerys II Targaryen.
Να σημειώσουμε εδώ πως χάριν απλότητας οι παραγωγοί της σειράς επέλεξαν να παραλείψουν μια γενιά. Κανονικά ο Duncan ήταν αδελφός του Jahaerys II και θείος του Aerys II, όχι της Daenerys. Περαιτέρω, ο Aegon V ήταν ο γνωστός Egg από τις τρεις ιστορίες του Ιππότη των Επτά Βασιλείων και ονόμασε τον γιο του Duncan προς τιμήν του περιπλανώμενου ιππότη, φίλου του και αργότερα Lord Commander της Kingsguard, Ser Duncan the Tall.
O Duncan Targaryen, στο ταξίδι του για τα Riverlands του Westeros, συνάντησε μια αξιαγάπητη, περίεργη και μυστηριώδη χωρικό που φορούσε πάντα λουλούδια στα μαλλιά, την Jenny of Oldstones. Oι ντόπιοι την θεωρούσαν μισότρελη και κάποιοι την αποκαλούσαν μάγισσα. Ο Duncan την ερωτεύτηκε τόσο πολύ που την παντρεύτηκε παρά τις αντιρρήσεις του πατέρα του, Aegon V Targaryen. Έδωσε την σειρά του στην διάδοχη του Σιδερένιου Θρόνου στον αδελφό του ώστε να παντρευτεί την αγαπημένη του. Μετά από αυτή του την πράξη, ο Duncan έγινε γνωστός ως “The Prince of Dragonflies”. Αργότερα, η Jenny κατάφερε να γίνει δεκτή στην αυλή του οίκου Targaryen, με τον τίτλο “Lady Jenny”.
O Duncan, ο πατέρας του, καθώς και ο Ser Duncan the Tall, βρήκαν τραγικό θάνατο σε μια μεγάλη φωτιά που ξέσπασε στο θερινό παλάτι του οίκου Targaryen (The Tragedy of Summerhall) και έκτοτε η Jenny χορεύει με τα φαντάσματα, στις Αίθουσες των Βασιλιάδων.
Εν όψει της μεγάλης μάχης με τους White Walkers που βρίσκονται προ των πυλών του Winterfell, το τραγούδι προμηνύει ότι κάποιοι ήρωες θα χαθούν ενώ άλλοι θα μείνουν πίσω να τους θρηνήσουν. Ένα ακόμα σημαντικό στοιχείο είναι πως, αν ο Duncan δεν αρνούνταν την διαδοχή του στον θρόνο και δεν παντρεύονταν από αγάπη, ο Aerys ίσως να μην είχε πάρει ποτέ τον Σιδερένιο Θρόνο. Η ιστορία πίσω από το τραγούδι παραλληλίζεται με την ιστορία της Daenerys Targaryen και του Jon Snow, oποίος αποκάλυψε στην αγαπημένη του το πραγματικό του όνομα. Η επιλογή του συγκεκριμένου τραγουδιού μας γεννά ερωτήματα για το αν ο Jon Snow αρνηθεί το δικαίωμά του στον θρόνο, όπως είχε κάνει ο θείος του ή μήπως το κάνει η αγαπημένη του;
Σαν τελική σημείωση, με τις (μάλλον βάσιμες ) εικασίες που οργιάζουν, για την Brienne of Tarth να είναι απόγονος του Ser Duncan the Tall, ίσως αυτό αποτελεί ένα ακόμα κακό προμήνυμα…
Who had loved her the most
The World of Ice and Fire, George R.R. Martin
Επιμέλεια: Ανδρέας Μιχαηλίδης
ΙστορίεςΧριστίνα Υφαντή April 25, 2019 got, fantasy, jenny of oldstones, florence and the machine, duncan the tall, martin, game of thrones, daenerys, white walkers
«Ο Παραμυθένιος Κήπος» 2019: Πρόγραμμα
FESTIVALWill o' Wisps April 30, 2019 φανταστικό, festival, fairytale, παραμύθια, μουσική, πρόγραμμα, αφήγηση, celtic music, theater, craft, rpg, followthewisp
Οι λαοί των Επτά Βασιλείων και η βρετανική ανθρωπογεωγραφία
ΙστορίεςΕλευθέριος Κεραμίδας April 25, 2019 φανταστικό, λογοτεχνία, fantasy, game of thrones, the song of ice and fire, writer, westeros, literary